Diari Oficial de la Generalitat Valenciana


Sumari del DOGV 2135, del 02-11-1993 (1993/829616)

ORDRE de 22 de setembre de 1993, de la Conselleria de Medi Ambient, per la qual aprova la classificació dels camins ramaders que hi ha al terme municipal de Vall de Gallinera (Alacant).
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/09/22/(2)/dof/vci/html**

### Dades del document

Número de DOGV
:   2135

Data del DOGV
:   02-11-1993

Secció del DOGV
:   DISPOSICIONS GENERALS

Número del document
:   1993/829616


Data del document
:   22-09-1993

Organisme emissor
:   Conselleria de Medi Ambient

Tipus de document
:   Ordre

Ordre de 22 de setembre de 1993, de la Conselleria de Medi Ambient, per la qual aprova la classificació dels camins ramaders que hi ha al terme municipal de la Vall de Gallinera (Alacant).  
Vist l'expedient que promou el Servei Territorial d'Alacant, complint l'acord de classificació signat pel Conseller d'Agricultura i Pesca, el 7 de juny de 1989, que ha estat correctament tramitat.  
Atesa la Llei de Camins Ramaders, de 27 de juny de 1974, i el reglament per a aplicar-la, de 3 de novembre de 1978, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions concordants.  
Vista la proposta de la Direcció General de Conservació del Medi Natural i tots els informes, favorables, que han estat sol·licitats preceptivament.  
Fent ús de les facultats que tinc atribuïdes,  
ORDENE  
Article primer  
Aprovar la classificació dels camins ramaders que hi ha al terme municipal de Vall de Gallinera (Alacant), d'acord amb la proposició inclosa a l'expedient, que afecta els següents camins ramaders:  
 Longitud Amplària (m)  
Núm Nom (m) Legal Necessària  
   
 1 Sendera del Collado 30 20 20  
 2 Assagador de la Foradada 9.300 12 12  
 3 Assagador de l'Ombria de l'Almirall 4.800 12 12  
 4 Assagador de Benissili 500 5 5  
 5 Assagador de Llombai 1.300 5 5  
 6 Assagador de Patró 11650 5 5  
 7 Assagador de la Carroja 1.200 5 5  
 8 Assagador de Benitaia 1.700 5 5  
 9 Assagador de Benialí 1.500 5 5  
 10 Assagador de la Solana a Benialí 500 5 5  
 11 Assagador de l'Alcúdia 500 5 5  
 12 Assagador de Benirrama 1.100 5 5  
 13 Assagador del Collado de Benissili 2.866 63-44 10-12  
 14 Assagador de Benimarzoc 1.000 5 5  
 15 Assagador d'Almisserá 1.500 5 5  
Les amplàries dels camins ramaders s'adapten als obstacles naturals dels terrenys i a una amplària variable dins el nucli urbà, ajustada al pla d'ordenació urbana vigent al municipi. En el cas que el desenvolupament de plans urbanístics o les necessitats d'eixampla de la població afecten, de qualsevol manera, els camins ramaders que es classifiquen, caldrà donar-ne compte a la Conselleria de Medi Ambient, amb la suficient antelació per a resoldre allò que calga.  
Article segon  
Contra aquesta ordre podrà ser interposat, davant el Tribunal Superior de Justícia de la Comunitat Valenciana, recurs contenciós administratiu, en el termini de dos mesos, comptadors de l'endemà de publicar-la al Diari Oficial de la Generalitat Valenciana, conformement amb que s'estableix als articles de la Llei Reguladora de la Jurisdicció Contenciosa Administrativa.  
Abans de fer la dita interposició, caldrà comunicar-ho a la Conselleria de Medi Ambient, conformement al que es disposa a l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE número 285 de 27 de novembre de 1992).  
DISPOSICIÓ FINAL  
Aquesta ordre entrarà en vigor el dia de publicar-la al Diari Oficial de la Generalitat Valenciana.  
València, 22 de setembre de 1993.  
El Conseller de Medi Ambient,   
EMERIT BONO I MARTINEZ


Còpia Permalink ELI